मुकेरियां के गांव खिच्चियां में सोमवार रात कच्छा-बनियान लुटेरा गिरोह ने एक घर में कहर बरपाते हुए बुजुर्ग की हत्या कर लूट की घटना को अंजाम दिया। रात दो बजे के करीब घर में ठाकुर बचित्तर ¨सह (80 ) अपने परिवार के साथ सो रहे थे, तो कच्छा-बनियान गिरोह ने उनके घर में धावा बोल दिया। लुटेरों ने डंडे से सिर में वार करके बचित्तर ¨सह की हत्या कर दी। इस दौरान लुटेरों का विरोध करने के लिए बहू मीना कुमारी आगे आई, तो लुटेरों ने उसके सिर में वार करके उसे गंभीर रूप से जख्मी कर दिया। इसके बाद बचित्तर की पत्नी शकुंतला देवी को व पौत्र हर्ष कुमार आयु 8 साल को कमरे में बंद कर लूट को अंजाम दे फरार हो गए।